stanford-oval/wikipedia huggingface dataset:
ארביטראז'
סוגי ארביטראז'

כאשר מניה של חברה מסוימת נסחרת ביותר מבורסה אחת, נוצרים הבדלים קצרי-מועד (דקות או שניות) בין מחיריה השונים. הבדלים אלה מנוצלים על ידי סוחרי ארביטראז', הקונים את המניה במחיר זול בשוק אחד ומוכרים אותה במשנהו.
כאשר חברה ציבורית אחת מודיעה על רכישת חברה ציבורית אחרת בעסקה של החלפת מניות, נוצרת הזדמנות לארביטראז' בין מניותיהן, אף אם הן נסחרות באותו שוק. אם היחס בין מחיריהן בשוק אינו זהה ליחס שלפיו עתידה להתבצע ההחלפה, אזי ניתן להרוויח על ידי קניית אחת המניות ומכירת השנייה לפי אותו היחס.
קיומם של שווקים נפרדים לסחורות, כגון נפט או זהב, שמחיריהן נקובים במטבעות שונים בכל שוק, מאפשר לסוחרים לנצל פערי ארביטראז' המשלבים את שער החליפין של המטבעות ומחירי הסחורות.
ניתן לבצע ארביטראז' בין נגזרים לנכסי הבסיס שמהם נגזר ערכם. דוגמה לכך היא ניצולו של פער בין מחיר אופציות על מניה למחיר המניה עצמה, כאשר תנודה (בדרך כלל פתאומית) במחיר המניה טרם באה לידי ביטוי במחיר השוק של האופציה. באופן דומה מתבצע ארביטראז' בין מניה לאג"ח להמרה בר המרה אליה.
דוגמה מספרית

נניח שברגע מסוים נסחרת אונקיה של זהב במחיר של 500 דולר בשיקגו ובמחיר של 400 אירו בפרנקפורט. אם שער החליפין בין המטבעות עומד על דולר ו-30 סנט לאירו, ניתן לרכוש את אונקיית הזהב ב-500 דולר בשוק האמריקאי, למכור אותה באירופה ב־400 אירו ולהמיר את מחירה לדולרים – 520 דולר. כך נוצר רווח של 20 דולר. רווח זה נקרא בשפת הסוחרים "כסף על הרצפה" שכן זהו רווח בטוח ונטול סיכון. היותו רווח נטול סיכון הוא גם הגורם לבסוף לסגירת מרווח הארביטראז' על בסיס עקרון ״היצע וביקוש״. בדוגמה, כל סוחר מעוניין להרוויח רווח נטול סיכון. לפיכך יהיו עוד ועוד סוחרים שירצו לקנות זהב ב-500 דולר בשיקגו, ולמכור אותו ב-400 אירו (520 דולר) בפרנקפורט. הביקושים יגרמו לעליית מחיר הקניה בשיקגו (מאחר שההיצע מוגבל), ולעומתם ההיצעים יגרמו לירידת המחיר בפרנקפורט. במקרה זה ילך רווח הארביטראז' ויצטמצם. תהליך זה ימשיך עד שהרווח ייסגר (או שיגיע לגודל שהופך את כל התהליך לבלתי כדאי).
סיכונים

אף על פי שלהלכה ארביטראז' אמורה להיות פעולה חסרת סיכון, הרי שלמעשה כרוכים בעסקאות ארביטראז' מספר סיכונים משמעותיים להפסד:
סיכון זמן – מאחר שכל עסקת ארביטראז' מורכבת משתי פעולות נפרדות לפחות, קיים תמיד סיכון מסוים שבמרווח הזמן ביניהן, קטן ככל שיהיה, יחול שינוי בשווקים שיגרום להפסד.
סיכון צד ב' – ייתכן שהצד השני שהבטיח למכור או לקנות נכס במחיר מסוים, לא יוכל לבצע את העסקה כפי שהבטיח ובכך יכשיל את השלמת עסקת הארביטראז' הכוללת, יאחר אותה או ישנה את מחיר הביצוע למחיר הפסד.
סיכון הנובע מאי זהות – אם הנכסים שמעורבים בשני קצות העסקה אינם זהים לחלוטין, אלא שמבצע העסקה הניח מסיבותיו הוא שהם דומים או שמחיריהם צריכים להיות קשורים, הרי שהוא לקח על עצמו את הסיכון שבהנחה מוטעית. ההפסד הנובע מטעות מסוג זה עשוי להיות גדול, כגודל השוני המתגלה בין הנכסים.
כל אחד מסיכונים אלה יכול להיות מועצם עשרות מונים בשילוב עם מנוף פיננסי גדול, כלומר כאשר הכסף המשמש לביצוע העסקה מקורו בחלקו בהלוואה. טבעו של מינוף שהוא מגדיל את ההפסד במקרה של עסקה כושלת, כפי שהוא מגדיל את הרווח במקרה של עסקה מוצלחת.
קריסתה של קרן הגידור Long-Term Capital Management‏ (LTCM) בשנת 1998 מדגימה את סכנות הארביטראז'. הקרן, שבהנהלתה היו מעורבים שני זוכי פרס נובל לכלכלה, ביקשה לנצל פערים בין מחירי איגרות חוב של ממשלת ארצות הברית לאלה של ממשלות זרות, בהנחה שהפער ביניהן ייסגר בטווח הארוך. המשבר הפיננסי שפרץ כשממשלת רוסיה חדלה לשלם את חובותיה באותה שנה, גרם להתרחבות בפערים בין אותן התשואות ש-LTCM ציפתה להתכנסותם. מה שהחמיר את מצבה של LTCM, היה שעל מנת להרוויח מפערים קטנים בין תשואות אג"ח, היא נקטה באסטרטגיה אגרסיבית של מינוף בשיעור גדול בהרבה מהונה העצמי. הפסדי LTCM הגיעו ל-4.6 מיליארד דולר והיא התמוטטה.
הערות שוליים

↑  נִצּוּל פַּעֲרֵי שְׁעָרִים במילון בנקאות (תשס"ז), באתר האקדמיה ללשון העברית
| --- | --- |
בקרת זהויות :  NLI: 987007294834505171  BNE: XX548840  BnF: cb119760164 (data)  GND: 4002820-3  LCCN: sh85006451  NDL: 01089946  SUDOC: 027794288
קרל מיכאל, דוכס מקלנבורג

| --- | --- |

 לידה:  17 ביוני 1863 (יוליאני) באורנינבאום, האימפריה הרוסית האימפריה הרוסית 
 פטירה:  6 בדצמבר 1934 (בגיל 71) רמפלין, גרמניה הנאצית גרמניה הנאצית (1933–1935) 
 שם מלא:  קרל מיכאל וילהלם אוגוסט אלכסנדר, דוכס מקלנבורג
 מקום קבורה:  מקלנבורג-מערב פומרניה 
 השכלה:  אוניברסיטת שטרסבורג  האוניברסיטה של שטרסבורג 
 פרסים והוקרה
 מסדר בית סקסוניה-ארנשטיין  מסדר ולדימיר הקדוש, דרגה 2  עיטור אנדריי הקדוש  עיטור  ולדימיר הקדוש, דרגה 3  עיטור ולדימיר הקדוש, דרגה 4  דרגה רביעית במסדר גאורגיוס הקדוש 
 
קרל מיכאל, דוכס מקלנבורג (בגרמנית: Carl Michael, Herzog zu Mecklenburg; ברוסית: Михаи́л Гео́ргиевич Мекленбург-Стрелицкий;‏ 17 ביוני 1863 - 6 בדצמבר 1934) היה קצין בצבא האימפריה הרוסית, נסיך הכתר של הדוכסות הגדולה של מקלנבורג-שטרליץ ומשנת 1918 ראש בית מקלנבורג-שטרליץ.
ביוגרפיה

קרל מיכאל נולד ב-17 ביוני 1863 באורנינבאום שברוסיה, לגאורג אוגוסט, דוכס מקלנבורג-שטרליץ וליקטרינה מיכאילובנה, הנסיכה הגדולה של רוסיה, בתם של מיכאיל פאבלוביץ', הנסיך הגדול של רוסיה ושרלוטה, נסיכת וירטמברג. בילדותו עברו הוריו לגור ברוסיה, והוא קיבל חינוך צבאי, ואף התגייס לצבא האימפריה הרוסית, והגיע בו לדרגת גנרל לויטננט. קרל מיכאל למד באוניברסיטת שטרסבורג וקיבל תואר דוקטור לפילוסופיה. כאשר אחיו נפטר בשנת 1909 מונה קרל מיכאל לאפוטרופוס על ילדיו קתרינה, מריה, נטליה וגאורג על ידי אדולף פרידריך החמישי, הדוכס הגדול של מקלנבורג-שטרליץ. בין השנים 1908–1910, הוא כיהן כראש הארטילריה בקורפוס הראשון של הצבא הרוסי הקיסרי.
ב-24 ביוני 1914, שבועיים לאחר מותו של דודנו אדולף פרידריך החמישי, הדוכס הגדול של מקלנבורג-שטרליץ, כתב קרל מיכאל לדוכס הגדול החדש, אדולף פרידריך השישי, הדוכס הגדול של מקלנבורג-שטרליץ והודיע לו כי הוא רוצה לוותר על זכויותיו על כס הדוכסות הגדולה של מקלנבורג-שטרליץ. ב-7 באוגוסט, זמן קצר לאחר פרוץ מלחמת העולם הראשונה הוא הפך לאזרח רוסי. במרץ 1917 נעצר קרל מיכאל והוצג בפני הפרלמנט הרוסי הדומה. לאחר מכן נמלט לאזור הקווקז.
פרידריך פרנץ הרביעי, הדוכס הגדול של מקלנבורג-שוורין כתב לקרל מיכאל והודיע לו שדודנו אדולף פרידריך השישי, הדוכס הגדול של מקלנבורג-שטרליץ מת ב-23 בפברואר 1918, ושהוא אמור לרשתו. כמו כן, נשלחה עתירה לקרל מיכאל לקבל את הכתר על ידי אזרחי מקלנבורג-שטרליץ, אשר רצו לשמור על עצמאותם ולא להתאחד עם מקלנבורג-שוורין. עם זאת, קרל מיכאל מעולם לא קיבל את זה, כך שהוא כתב מכתב פרטי המאשר את רצונו לוותר על זכויותיו למקלנבורג-שטרליץ, אף על פי שהמכתב לא הגיע לפרידריך פרנץ הרביעי, ששימש כעוצר למקלנבורג-שטרליץ, עד ינואר 1919 לאחר נפילת המלוכה הגרמנית. כתוצאה מכך, סוגיית הירושה לא הייתה ניתנת לפתרון בזמן, ושתי הדוכסות הגדולות של מקלנבורג הפכו למדינות חופשיות נפרדות ברפובליקת ויימאר.
קרל מיכאל עזב בסופו של דבר את רוסיה עם משפחתו והתגורר בתחילה בצרפת, ולאחר מכן עבר להתגורר בדנמרק, שם הוא כיהן כיו"ר אגודת הצדקה ההדדית של קצינים רוסים בדנמרק. בשנת 1921 שילמה לו ממשלת מקלנבורג חמישה מיליון מארק, בתמורה לוויתורו על תביעתו לכס מקלנבורג-שטרליץ. באפריל 1930 הוא חזר לגרמניה והתיישב באחוזה שלו, טירת רמפלין.
קרל מיכאל אימץ את אחיינו גאורג, רוזן קרלוב שהיה בנו המורגנטי של אחיו הגדול, גאורג אלכסנדר, דוכס מקלנבורג-שטרליץ, ב-11 בספטמבר 1928, והאימוץ אושר בבתי המשפט במלצ'ין ב-5 באוקטובר 1928. קרל מיכאל מת ברמפלין ב-6 בדצמבר 1934, ואחיינו גאורג, דוכס מקלנבורג ירש את תאריו.
הערות שוליים

↑  Almanach de Gotha. 1891. p. 55.
↑  Mecklenburg-Strelitz, Beiträge zur Geschichte einer Region. p. 187.
↑  1-й армейский корпус | 1st Army Corps. (ברוסית)
1 2  L'Allemagne Dynastique, Tome VI : Bade-Mecklembourg. p. 232.
↑  "Czar and Czarina are under arrest" (PDF). The New York Times. 1917-03-22. נבדק ב-2007-10-28.
1 2 3 4 5  Mecklenburg-Strelitz, Beiträge zur Geschichte einer Region. p. 188.
↑  van der Kiste, John; Coryne Hall (2004). Once A Grand Duchess. Sutton Publishing. p. 177. ISBN 0-7509-3521-9.
↑  "Ex-Grand Duke's Record". The Guardian. 1926-01-13.
↑  "Schloss Remplin", Fitchburg Sentinel: 12, 11 באפריל 1930 {{citation}}:  (עזרה)
↑  L'Allemagne Dynastique, Tome VI : Bade-Mecklembourg. p. 235.
↑  Mecklenburg-Strelitz, Beiträge zur Geschichte einer Region. pp. 188–189. ....Herzog Carl Michael verstarb am 6. Dezember 1934 in Remplin. Neues Oberhaupt des Strelitzer Fürstenhaus wurde sein neffe Herzog Georg....
| --- | --- |
בקרת זהויות :  PLWABN: 9810541515305606  GND: 101885288  ISNI: 0000 0000 0532 4814  VIAF: 39753926   WorldCat (עם VIAF): 39753926
עוד לא אהבתי די

| --- | --- |

 סינגל בביצוע יהורם גאון, נעמי שמר
 מתוך האלבום עוד לא אהבתי די
 יצא לאור:  1977
 סוגה:  פופ, פולק
 שפה:  עברית
 אורך:  2:36
 כתיבה:  נעמי שמר
 לחן:  נעמי שמר
"עוד לא אהבתי די" הוא פזמון שכתבה והלחינה נעמי שמר וביצע יהורם גאון ב-1977. השיר הגיע למקום הרביעי במצעד הפזמונים השנתי לשנת 1978 (אחרי השירים נאסף תשרי, אבניבי ועטור מצחך). השיר נכתב עבור תוכנית טלוויזיה משיריה של שמר, ומאוחר יותר נכלל באלבומו של גאון "עוד לא אהבתי די" שיצא באותה שנה.
רקע

השיר בוצע בשנת 1977 על ידי יהורם גאון בתוכנית טלוויזיה שהוקדשה לשירי נעמי שמר. לאחר מכן הקליט גאון את השיר עבור תקליט שנשא את שם השיר, בעיבוד סימפוני של משה זורמן.
ללי שמר, בתה של נעמי שמר, סיפרה שאמה כתבה את השיר בעקבות ניתוח שהייתה אמורה לעבור.
השיר נחשב כשיר המנוגן תדירות בריקודי עם בישראל.
פרס

השיר זכה בפרס כינור ישראל לשיר השנה 1978
הערות שוליים

↑  נעמי שמר הלכה לעולמה, באתר nrg‏, 26 ביוני 2004
↑  103FM, ‏הסיפור הלא ייאמן מאחורי הקלאסיקות של ירדנה ארזי, יהורם גאון ואהובה עוזרי, באתר מעריב אונליין, 14 בדצמבר 2019
↑  כרמית ספיר-ויץ, פותחים מעגל: ריקודי עם זה חם, באתר nrg‏, 14 בנובמבר 2011
↑  לשכת נשיא המדינה, נשיא המדינה אפרים קציר - פרס ע"ש יהודי פולין פרס העבודה ע"ש נמיר פרס מאנגער; כינור דוד, מענקי מחקר ע"ש א.ד ברגמן, באתר www.archives.gov.il, ‏מתאריך 22/06/1977 עד תאריך 10/03/1978
Places (אלבום)

Places (בעברית: "מקומות") הוא אלבום האולפן השני של שחקנית הטלוויזיה והזמרת האמריקאית ליאה מישל. האלבום יצא לאור ב-28 באפריל 2017, על ידי חברת התקליטים קולומביה רקורדס. Places זכה לביקורות מעורבות מטעם המבקרים, אם כי הביצועים הקוליים של מישל זכו לביקורות חיובית ברובן.
האלבום הגיע למקום ה-28 במצעד הבילבורד 200.
רשימת רצועות

| Places> מס' | Places> שם | Places> משך | Places>  | Places>  | Places>  | Places>  | Places>  | Places>  | Places>  |
| --- | --- | --- | --- | --- | --- | --- | --- | --- | --- |
| 1. | Love Is Alive  | 3:37 |  |  |  |  |  |  |  |
| 2. | Heavy Love  | 3:40 |  |  |  |  |  |  |  |
| 3. | Proud  | 3:00 |  |  |  |  |  |  |  |
| 4. | Believer  | 3:56 |  |  |  |  |  |  |  |
| 5. | Run to You  | 3:38 |  |  |  |  |  |  |  |
| 6. | Heavenly  | 3:45 |  |  |  |  |  |  |  |
| 7. | Anything's Possible  | 3:47 |  |  |  |  |  |  |  |
| 8. | Getaway Car  | 3:30 |  |  |  |  |  |  |  |
| 9. | Sentimental Memories  | 4:30 |  |  |  |  |  |  |  |
| 10. | Tornado  | 3:23 |  |  |  |  |  |  |  |
| 11. | Hey You  | 3:07 |  |  |  |  |  |  |  |
| משך כולל: | משך כולל: | 39:53 |  |  |  |  |  |  |  |
מיקומי שיא

|   ‏‏‏  מצעדים ודירוגים (2017)> מדינה |   ‏‏‏  מצעדים ודירוגים (2017)> מצעד |   ‏‏‏  מצעדים ודירוגים (2017)> מיקום שיא |
| --- | --- | --- |
|  אוסטרליה | מצעד האלבומים האוסטרלי | 25 |
|  איטליה | מצעד האלבומים האיטלקי | 34 |
|  אירלנד | מצעד האלבומים האירי | 82 |
|  ארצות הברית | בילבורד 200 | 28 |
|  הממלכה המאוחדת | מצעד האלבומים הבריטי | 37 |
|  ולוניה | אולטראטופ 40 | 68 |
|  סקוטלנד | מצעד האלבומים הסקוטי | 31 |
|  פלנדריה | אולטראטופ 50 | 32 |
|  צרפת | SNEP | 148 |
|  קנדה | מצעד האלבומים הקנדי | 21 |
|  שווייץ | המצעד השווייצרי | 38 |
הערות שוליים

↑  קסנדי בארי, אנדרו הולנדר, טובי גד, ג'ון לוין, קייל מורמן, ג'ון שנקס, ג'סי שטקין
1 2  Places by Lea Michele (באנגלית אמריקאית), 2017-04-28, נבדק ב-2022-03-19
↑  Places - Lea Michele | Songs, Reviews, Credits | AllMusic (באנגלית), נבדק ב-2022-03-19
↑  Lea Michele, Billboard (באנגלית אמריקאית)
| --- | --- |
בקרת זהויות :  MusicBrainz release group: 786454d0-a219-4ae0-87ef-fcc5ebea83a0
Friends Will Be Friends

"Friends Will Be Friends" (בעברית: "חברים יהיו חברים") הוא שיר של להקת הרוק הבריטית קווין, שנכתב על ידי סולן הלהקה פרדי מרקיורי ובסיסט הלהקה ג'ון דיקון. השיר נכלל באלבום A Kind of Magic ויצא כסינגל ביוני 1986, והוא הסינגל השלושים של הלהקה שיצא בהממלכה המאוחדת. בבריטניה הסינגל הגיע למקום ה-14 במצעדים, והוא זכה להצלחה הגדולה ביותר באירלנד, בה הגיע למקום ה-4. השיר גם נכלל באלבומי האוסף של קווין: Greatest Hits II ,Greatest Flix II ו-Greatest Video Hits II.
מיקומי שיא

|   ‏‏‏  מצעדים ודירוגים (1986)> מדינה |   ‏‏‏  מצעדים ודירוגים (1986)> מצעד |   ‏‏‏  מצעדים ודירוגים (1986)> מיקום שיא |   ‏‏‏  מצעדים ודירוגים (1986)>  |
| --- | --- | --- | --- |
|  אירלנד | מצעד הסינגלים האירי | 4 |  |
|  גרמניה | GfK – טופ 100 | 20 |  |
|  הולנד | מצעד 40 הסינגלים ההולנדיים | 17 |  |
|  הממלכה המאוחדת | מצעד הסינגלים הבריטי | 14 |  |
|  ניו זילנד | המצעד הניו זילנדי הרשמי | 50 |  |
Stone Cold Crazy

| --- | --- |
 שיר בביצוע קווין
 מתוך האלבום Sheer Heart Attack
 יצא לאור:  8 בנובמבר 1974
 תאריך הקלטה:  יולי-ספטמבר, 1974
 סוגה:  הבי מטאל, ספיד מטאל, ת'ראש מטאל
 שפה:  אנגלית 
 אורך:  2:12
 חברת תקליטים:  EMI, Elektra
 כתיבה:  קווין
 לחן:  ג'ון דיקון, פרדי מרקיורי, בריאן מיי, רוג'ר טיילור 
 הפקה:  רוי תומאס בייקר
 
"Stone Cold Crazy" הוא השיר השביעי באלבומם השלישי של להקת קווין, Sheer Heart Attack שיצא ב-1974. השיר מעולם לא יצא כסינגל, אך זכה להצלחה גדולה ומסחררת.[דרוש מקור] השיר בוצע בהופעות הלהקה בין 78–1974. השיר נמצא גם באלבום האוסף של הלהקה, Classic Queen. הקרדיט של השיר ניתן לכל חברי הלהקה אף על פי שפרדי מרקיורי הסולן, ביצע את השיר עם הלהקה שלו Ibex לפני שהגיע לקווין.
זהו השיר הראשון של הלהקה שבוצע בהופעות הלהקה בשנות ה-70, כשהלהקה ביצעה את השיר מדי פעם המילים והמוזיקה השתנו.
גרסאות מוקדמות של השיר כגון: דמואים ובוטלגים לא נמצאים. השיר מאופיין בסגנון ת'ראש מטאל.
המגזין Q תיאר את השיר כשיר הת'ראש מטאל לפני שהז'אנר הומצא.
בערוץ VH1, השיר דורג במקום ה-38 ברשימת שירי ההארד רוק הטובים ביותר של כל הזמנים.
לשיר הייתה גרסת כיסוי של להקת מטאליקה באלבום Garage Inc. גרסת הכיסוי נמצאת גם במשחק הווידאו, Guitar Hero: Metallica. השיר נוגן על ידי הלהקה עם טוני איומי מבלאק סבאת' בהופעה לזכר הסולן פרדי מרקיורי.
עומד על נייר

"עומד על נייר" הוא אלבומו השלישי של הזמר-יוצר אביתר בנאי, שהופץ בשנת 2005. האלבום זכה למעמד של אלבום זהב.
רקע

בנאי עבד על האלבום במשך ארבע שנים. במהלך התקופה הלך והתקרב אל המסורת, שינוי רוחני שהתבטא בתמונת העטיפה, שבה הוא מצולם חבוש כיפה גדולה. בשנת 2004 נישא בנאי, ובאותה שנה נולד בנו הבכור.
בדצמבר 2004 יצא הסינגל הראשון מתוך האלבום, "תחרות כלבים", השיר הראשון של בנאי לאחר שש שנות שתיקה. סינגלים נוספים מהאלבום היו "מתנות", "פקק תנועה" ו"שוב אני לבד". בחג פורים 2005, יצא האלבום, שאותו הפיק גיל סמטנה. על האלבום כתב בנאי באתרו הרשמי: ”'עומד על נייר' הוא מעין סגירת מעגל, ופתיחת מעגל חדש. הוא מסכם עשר שנות עצמאות עבורי ופותח דרך חדשה, של אמונה בחיים, אמונה בעצמי, ויצירה ממקום שלם יותר”.
האלבום זכה לביקורות נלהבות ונכנס למקום הראשון במצעדי המכירות מייד עם צאתו. מספר חודשים לאחר מכן, בנובמבר 2005, הגיע למעמד אלבום זהב. עם צאת האלבום חזר בנאי להופיע, הן במקומות אינטימיים הן במקומות גדולים, עם להקת הליווי שניגנה איתו באלבום.
רשימת רצועות

| עומד על נייר> מס' | עומד על נייר> שם | עומד על נייר> מילים | עומד על נייר> לחן | עומד על נייר> משך | עומד על נייר>  | עומד על נייר>  | עומד על נייר>  | עומד על נייר>  | עומד על נייר>  |
| --- | --- | --- | --- | --- | --- | --- | --- | --- | --- |
| 1. | פקק תנועה  | אביתר בנאי | אביתר בנאי | 3:41 |  |  |  |  |  |
| 2. | תחרות כלבים  | אביתר בנאי ועמיר לב | אביתר בנאי ואמיר צורף | 4:37 |  |  |  |  |  |
| 3. | בשבילך  | אביתר בנאי | אביתר בנאי | 3:42 |  |  |  |  |  |
| 4. | שוב אני לבד  | אביתר בנאי וגלעד כהנא | אביתר בנאי | 4:10 |  |  |  |  |  |
| 5. | הזאב והאיילה  | גלעד כהנא | אביתר בנאי ואודי הניס | 3:34 |  |  |  |  |  |
| 6. | בבית  | אביתר בנאי | אביתר בנאי | 3:41 |  |  |  |  |  |
| 7. | מיתר  | אביתר בנאי | אביתר בנאי | 3:47 |  |  |  |  |  |
| 8. | טיפה של אור  | אביתר בנאי | אביתר בנאי | 4:26 |  |  |  |  |  |
| 9. | מתנות  | אביתר בנאי | אביתר בנאי | 3:31 |  |  |  |  |  |
| 10. | כה ציפיתי ליום והגיע  | רחל | אביתר בנאי | 3:26 |  |  |  |  |  |
| 11. | את שקט  | אביתר בנאי ועמיר לב | אביתר בנאי | 5:49 |  |  |  |  |  |
| 12. | המון אנשים  | אתגר קרת | אביתר בנאי | 3:39 |  |  |  |  |  |
| 13. | יש לנו את כל הזמן  | אביתר בנאי | אביתר בנאי | 3:50 |  |  |  |  |  |
| 14. | הרמח"ל  | אביתר בנאי | אביתר בנאי | 2:01 |  |  |  |  |  |
| משך כולל: | משך כולל: | משך כולל: | משך כולל: | 54:03 |  |  |  |  |  |
השתתפו באלבום

אביתר בנאי - שירה, קולות רקע (1,5,8,10), גיטרה חשמלית (3,4,14), קלידים (14), פסנתר (1,2,3,5,8,11,12,13), טמבורין (2).
אהוד בנאי - גיטרה אקוסטית (3), מפוחית (9).
גל אפלרויט - גיטרה אקוסטית
אמיר צורף - גיטרה חשמלית
עמוס עבר-הדני - גיטרה חשמלית (4,12).
ערן פורת - תופים (1–13), שייקר (10), תוף מרים (1,9,11).
גיל סמטנה - עיבודים והפקה מוזיקלית, קולות רקע (1,2,5,8,10), בס (1,2,4-6,8-10), קונטרבס (3,7,11-13), קלידים (4,11,13).
נועם הלוי - קונגס (4), תוף מרים (3).
סיון שביט - קולות רקע (4).
מוטי ביקובסקי - גיטרה חשמלית (1,6,9-11).
צח דרורי - פסנתר (6,13).
חזי ניר - קרן יער (7).
רועי אזולאי - סקסופון (12).
דור מגן - טרומבון (12).
אדי קוקסין - חצוצרה (12).
טל אייזנברג - ויולה (1,3,5,6,8,12,13).
שרון כהן - כינור (1,3,5,6,8,12,13).
אסף מעוז - כינור (1,3,5,6,8,12,13).
בליסטיקה

הניסוי המחשבתי של אייזק ניוטון, בו משגרים כדור תותח, בהשראת ספרו: פרינקיפיה - "עקרונות מתמטיים של פילוסופיית הטבע"
בליסטיקה ("השלכה" בלטינית) היא תורה העוסקת בתנועתם והתנהגותם של גופים חסרי הנעה עצמית, כאשר הם אינם מצויים במנוחה. תנועתם של גופים אלה מושפעת על ידי כוח הכבידה של כדור הארץ ואפקטים אווירודינמיים.
לתורה זו שימושים רבים, במיוחד בתחום הצבאי בחישוב מסלולם של קליעים הנורים מכלי ירייה כגון רובה או תותח.
מקור השם

המילה בליסטיקה נגזרת מהמילה היוונית ballistēs, שמשמעותה: 'לזרוק'. כלי לחימה קדום להשלכת אבנים בעת מצור, שהשימוש בו החל בעיקר בתקופה היוונית, נקרא: בליסטרה, והאבנים שהשליך נקראו: אבני בליסטראות.
היסטוריה

פרק זה לוקה בחסר. אנא תרמו לוויקיפדיה ו. ייתכן שתמצאו פירוט בדף השיחה.
התוצאה המשמעותית הראשונה בתחום הבליסטיקה בעת החדשה היא של גלילאו גליליי, אשר גילה שכדורים שנזרקים במהירויות נמוכות יחסית נעים במסלול פרבולי. תוצאה זו נכונה לכל קליע בהיעדר תווך שיוצר התנגדות ובשדה כבידה אחיד.
פיתוח החשבון האינפיניטסימלי במאה ה-17 נתן דחיפה ראשונית חזקה להתפתחות היכולת לבצע חישובים בליסטיים, משום שהכלים החזקים של החשבון האינפיניטסימלי אפשרו לראשונה לקחת בחשבון את האפקט של התנגדות האוויר על תנועת קליעים, ובכך לחזות את מסלול הקליע ונקודת פגיעתו בדיוק רב יותר. המצב החדש הזה של התחום הודגם בכרך השני של ספרו המונומנטלי של אייזק ניוטון פרינקיפיה - "עקרונות מתמטיים של פילוסופיית הטבע", אשר פרץ דרך בתחום התאוריה של הבליסטיקה. ניוטון דן בכרך זה בחוקי גרר שונים שייתכנו - תחילה הוא דן בגרר שיחסי למהירות ולאחר מכן בגרר שיחסי למהירות בריבוע (ומציין שהאחרון תקף יותר במהירויות גבוהות). הממצאים המופיעים בספר כוללים חישובים מפורטים ופתרונות מתמטיים למסלולים שיתוו קליעים במהירויות גבוהות. בין
היתר מביא ניוטון את התוצאה שהמסלול שמתווה קליע כשהגרר הפועל עליו יחסי למהירותו הוא עקום לוגריתמי. ניוטון לא הצליח לפתור באופן מלא את הבעיה הסבוכה בהרבה של תיאור המסלול שמתווה קליע כאשר פועל עליו חוק הגרר הריבועי, אך הציע שיטת קירוב יעילה למסלול המתקבל, באמצעות היפרבולות. אחת הטענות המרכזיות בפרינקיפיה היא שמסלול קליע שפועל עליו גרר ריבועי מתנהג בדומה מאוד להתנהגות של עקום היפרבולי - ניוטון מראה כי המסלול קרוב יותר להיפרבולה מאשר לפרבולה. ניוטון גם מצא כיצד צריך להתנהג פרופיל הצפיפות של התווך (כלומר הצפיפות בתלות בגובה) כדי להפיק קבוצה של מסלולים מסוימים (כשמניחים חוק גרר ריבועי).
יוהאן ברנולי מצא ב-1718 את הפתרון היסודי לבעיה של תיאור המסלול של קליע כשפועל עליו גרר הפרופורציונלי לכל חזקה n שהיא של המהירות. כיוון שרוב המודלים העתידיים שפותחו הניחו תלות מקורבת של הגרר בחזקה כלשהי של המהירות, פתרון זה הניח את היסודות למרבית ההתפתחויות והחישובים הבליסטיים שנעשו בעתיד.
ענף הבליסטיקה המשיך להתפתח משמעותית במאה ה-18, בעיקר על ידי לאונרד אוילר ובנג'מין רובינס.
ההתפתחויות המשמעותיות בתחום האווירודינמיקה במאה ה-19 ובמאה ה-20 עזרו רבות למדל את חוקי הגרר הפועלים על קליעים במהירויות שוניות, תת-קוליות ועל-קוליות כאחד. התנהגות הגרר מורכבת מהרבה ממה שציפו במאות ה-17 וה-18, והחוק המתמטי שמתאר אותו אינו ליניארי או ריבועי במהירות.
במישור הטכנולוגי היכולת לבצע חישובים בליסטיים ולייצר טבלאות בליסטיות התפתחה בצעד ענק בסוף המאה ה-19 ובתחילת המאה ה-20, כאשר מומחים לבליסטיקה החלו היעזר במכונות חישוב כדי לייצר טבלאות בליסטיות. ההתפתחות הזאת הגיעה לשיא במלחמות העולם, בהן מחשבים שימשו לא רק לצורך הכנת טבלאות בליסטיות, אלא גם להנחיה אוטומטית וישירה של ירי תותחים (ראו גם שולחן בקרת אש).
תאוריה פיזיקלית

המקרה הפשוט ביותר נקרא נפילה חופשית, שבמסגרתה פועל על הגוף כוח הכובד בלבד. כדי לבצע חישובים בבליסטיקה במקרה זה, ניתן לפרק את המהירות ההתחלתית של הגוף לציר ה-x ולציר ה-y, בו פועל כוח הכובד.
לאחר פירוק זה, ניתן לחשב את כל הנתונים בתנועתו על ידי משוואות הקינמטיקה הבסיסיות:
\ x(t)=x_{0}+v_{x,0}t
\ y(t)=y_{0}+v_{y,0}t+{\frac {1}{2}}at^{2}
כאשר נתייחס לציר ה-y, תאוצת הגוף היא  \ a=-g\approx -9.81{\mbox{m sec}}^{-2} (תאוצת נפילה חופשית), וה-vy,0 שווה ל-v0sin α כאשר α היא זווית שיפוע הזריקה.
לעומת זאת, כאשר נתייחס לציר ה-x, התאוצה תהיה שווה לאפס, ו-vx,0 יהיה שווה ל-v0cos α כאשר α היא זווית שיפוע הזריקה.
מבוא לבליסטיקה > פיתוח מתמטי: נפילה חופשית עם התנגדות אוויר

הכוחות הפועלים על גוף הנזרק מהקרקע במהירות גבוהה הם כובדו העצמי, והתנגדות האוויר שאינה ניתנת עוד להזנחה במהירויות גבוהות. התנגדות האוויר שווה מחוקי ניוטון לקצב שבו הגוף מעביר את התנע שלו לאוויר, כלומר לקצב שבו משתנה התנע של האוויר מסביב לגוף עקב תנועתו. קצב זה ניתן במשוואת הגרר המפורסמת:  F_{Drag}={\frac {1}{2}}C_{D}\rho SV^{2}, כש-V מהירות העצם, S שטח החתך שלו בניצב לתנועה,  \rho  צפיפות האוויר ו C_{D} הוא מקדם הגרר שתלוי בגאומטריה של העצם.
תנועה מטה:
המשוואה הדיפרנציאלית שמתארת את תנועת העצם, כשהוא בתנועה מטה היא:
כדי לפתור את המשוואה נשים לב לדמיון בינה לזהות  {\frac {d}{dx}}{\tanh }(x)+\tanh ^{2}(x)=1, מה שמצביע שהפתרון למהירות הוא קבוע כפול טנגנס היפרבולי של קבוע כפול הזמן.
הפתרון למשוואה הוא:
V(t)={\sqrt {g/C_{0}}}\operatorname {tanh} \left({\sqrt {gC_{0}}}t\right), כאשר  {\sqrt {g/C_{0}}} הוא המהירות באינסוף של נפילת העצם, המכונה המהירות הטרמינלית (terminal velocity).
תנועה מעלה:
המשוואה הדיפרנציאלית שמתארת את תנועת העצם כשהוא בתנועה מעלה היא:  {\dot {V}}(t)=g+{\frac {1}{2}}C_{D}\rho S/mV(t)^{2}=g+C_{0}V(t)^{2}. הפתרון למשוואה הדיפרנציאלית הוא:
v_{y}(t)={\sqrt {\frac {g}{C_{0}}}}\tan \left(\arctan({\sqrt {\frac {1}{C_{0}g}}}v_{y_{o}})-{\sqrt {gC_{0}}}t\right).
מסלול בליסטי
כדי לנתח מסלול בליסטי של עצם לא מסתחרר נדרש לפתח את משוואות התנועה בכל אחד מהצירים, תוך הבחנה ששטח החתך ומקדם הגרר המתאים לכל ציר קבוע אולם עשוי להיות שונה (עבור עצמים מסתחררים שטח החתך בכל ציר משתנה במהלך הסיבוב. בנוסף, על גופים מסתחררים פועלים אפקטים אווירודינמיים נוספים.)
לא נפרט את הפיתוח, אולם נציין שזמן התנועה והטווח המתקבל עבור כדור במהירות התחלתית  v_{0} וזווית  \theta  הוא:
T=t_{ascend}+t_{descend}={\sqrt {\frac {1}{gC_{0}}}}\arctan \left({\sqrt {\frac {C_{0}}{g}}}v_{y_{o}}\right)+{\sqrt {\frac {1}{gC_{0}}}}\operatorname {arccosh} \,\left(e^{hC_{0}}\right)
R={\frac {1}{C_{0}}}(\ln \left(C_{0}Tv_{0}\cos \theta +1\right)). הטווח המקסימלי לפיכך מתקבל כש- T\cos \theta  מקסימלי.
מבוא לבליסטיקה > שערוך מסלול בליסטי בעזרת מחשב

ניתן לשערך מסלול בליסטי של פגז גם באמצעות אלגוריתם איטרטיבי על וקטורים תלת־ממדיים. הדבר נעשה באמצעות חלוקת מסלול הפגז למשכי זמן ΔT בהם המהירות קבועה לכאורה ולאחר מכן סכימה על וקטורי ההעתק שנתקבלו. ΔT היא יחידת זמן בחישוב ונקבעת על פי דרגת הדיוק הנדרשת מחיזוי מיקום נפילת הפגז. פרוצדורה זאת טובה יותר לחישובים עבור מסלולים בעלי שיא גבוה בהם שינוי צפיפות האוויר משמעותי (עקב פרופיל הצפיפות המעריכי של האטמוספירה).